እየሩ ተስፍኦም ኣክሊሉ ጸጋይ ጋዜጠኛ ቢቢሲ 17 መስከረም 2020 ምንጪ ስእሊ, Eyeru/FB እየሩ ተስፍኦም ኣብታ ብዙሓት ደቂኣንስትዮን ደቂተባዕትዮን ብቑዓት ተወዳደርቲ ብሽክሌታ ዝፈረዩላ ከተማ ኣኽሱም'ያ ተወሊዳ። ንሳ'ውን ተምሃሪት ካልኣይ ደረጃ ብርኪ ኣብ ዝነበረትሉ እዋን ምስቲ ዓይነት ስፖርት ክትላለ ክኢላ። ኣብቲ ሽዑ እዋን ንናይ ስፖርት መምህራ ዘቕረበትሉ ሕቶን ካብኡ ዝረኸበቶ መልስን ነቲ ሕዚ ብደረጃ ዓለም ክትፍለጥ ዝኸኣለትሉ ዓውዲ ቕድድም ብሽክሌታ መሰረት ኣንጺፎምላ። "ተምሃሪት ካልኣይ ብርኪ ኣብ ዝነበርኩሉ እዋን ብደረጃ ክልል ዝካየድ ውድድራት ስፖርት ነይሩ። ሽዑ ንመምህረይ 'ብሳይክል ክወዳደር ይኽእል'ዶ?'
